|  |  |  |  |
| --- | --- | --- | --- |
| Ekonomické hodnotenie investície  podľa bodu C.5 uznesenia vlády SR č. 649/2020 | | | |
| Dátum hodnotenia | *16.09.2022* |  | *Autor: Katarína Čardášová* |
| Názov projektu | **Slovensko v mobile (SvM)** | | |
| Predkladateľ | Ministerstvo investícií, regionálneho rozvoja a informatizácie SR (MIRRI SR) | | |
| Výška nákladov | Investícia: 1,0 mil. eur | | Prevádzka (1 rok): 0,04 mil. eur |
| Zhrnutie projektu | | | |
| Opis projektu | Projekt vytvára platformu, ktorá umožní prístup občanom k elektronickým službám štátu aj na mobilných zariadeniach, bez použitia elektronického občianskeho preukazu a čítačky. | | |
| Cieľ projektu | Hlavnými cieľmi projektu sú zjednodušenie autentifikácie a autorizácie pri využívaní elektronických služieb štátu a systematická podpora ich využívania na mobilných zariadeniach. | | |
| Ďalšie informácie | [Hodnotenie projektu](https://www.mfsr.sk/files/archiv/83/SvM_UHP_hodnotenie_20210518.pdf) bolo spracované v júni 2021. Projekt je realizovaný v troch samostatných, na seba nadväzujúcich častiach (tzv. inkrementoch). V nadväznosti na aktualizáciu štúdie prvého inkrementu sa aktualizácia hodnotenia zameriava na nové moduly v hodnote 1,0 mil. eur. Už dodané moduly v hodnote 1,7 mil. eur nie sú predmetom hodnotenia. | | |
| Hodnotenie projektu | | | |
| Súlad s investičným plánom a stratégiou | Projekt je v súlade s investičným plánom MIRRI SR. | | |
| Vyhodnotenie cieľov, dopytu a alternatív | Projekt má stanovená relevantné ciele, zvýšiť komfort používania elektronických služieb štátu, najmä zjednodušením autentifikácie a autorizácie používateľov, a podporu používania elektronických služieb na mobilných zariadeniach.  Aktualizácia prvého inkrementu reaguje na technické závislosti na ďalších projektoch, ktoré neboli v čase písania prvotných podkladov známe, a spätnú väzbu po nasadení do používania.  Modul *Integrácia eID s NFC* odstraňuje bariéru pre používateľa, pre aktiváciu SvM už nebude potrebná externá čítačka občianskych preukazov. *Integrácia Sociálnej poisťovne* na notifikačné centrum vyplýva z dopytu Sociálnej poisťovne. *Portál asistovanej aktivácie* prinesie menej technicky zdatným používateľom možnosť prihlásiť sa do SvM cez novú webovú stránku s pomocou pracovníkov v registračných centrách.  V projekte nie sú uvažované alternatívy k rozširujúcim modulom. | | |
| Analýza nákladov | Porovnané jednotkové ceny za: | 0,9 mil. eur (90 % z celkovej hodnoty) | |
| Úspora z jednotkových cien: | 0,09 mil. eur (zníženie jednotkových cien IT prác na úroveň [referenčného cenníka MIRRI](https://www.mirri.gov.sk/wp-content/uploads/2019/09/Publikacia-priemernych-sadzieb-za-clovekoden-jednotlivych-roli-spojenych-s-vyvojom-aplikacii.pdf)) | |
| Celková úspora: | 0,09 mil. eur (8 % z celkovej hodnoty) | |
|  | Úspora jednotkových cien vychádza z porovnania [cenníka Slovensko IT](https://slovenskoit.sk/wp-content/uploads/2022/05/Cennik_Slovensko_IT_2022.pdf) a [referenčného cenníka](https://www.mirri.gov.sk/wp-content/uploads/2019/09/Publikacia-priemernych-sadzieb-za-clovekoden-jednotlivych-roli-spojenych-s-vyvojom-aplikacii.pdf) IT prác pre verejný sektor na Slovensku. | | |
| Ďalšie zistenia a riziká | Projekt ostáva spoločensky návratný (pomer prínosov a nákladov BCR > 1,0) aj pri zmene nákladov alebo prínosov o 30 %. Existuje však riziko, že nemusí dosiahnuť návratnosť predpokladanú v štúdii (BCR = 3,72). V [štatistikách o počte prihlásení](https://data.gov.sk/dataset?organization=8155f071-182e-4c85-b6a0-32bf69399b17) do elektronických schránok nie je viditeľná zásadná medziročná zmena alebo zmena trendu od spustenia SvM v júni 2022. Riziko je možné znížiť napríklad predstavením biznis plánu, ktorý okrem technickej stránky opíše, ako bude prevádzkovateľ motivovať používateľov a úrady využívať SvM.  Spúšťanie nových služieb je závislé na projektoch úradov, ktoré sa budú pripájať na vytvárané integračné rozhrania. Konkrétne úrady a pripravenosť ich projektov nie je známa. To predstavuje časové a finančné riziko (napríklad oneskorenie využívania platformy a vyvolané náklady na strane úradov). Riziko sa vzťahuje aj na integráciu eID s NFC, pre ktorú neboli vyčíslené prípadné vyvolané náklady na strane Ministerstva vnútra SR. Bez priorizácie služieb tiež existuje riziko, že prednostne nebudú pripravené a zapojené služby tretích strán s najväčším potenciálnym prínosom pre koncového používateľa.  Podklady projektu neobsahujú dostatok informácií ohľadom zriadenia kontaktných centier pre asistovanú registráciu, najmä, aké organizácie budú zazmluvnené, počet, lokalita a čas spúšťania jednotlivých centier. | | |
| Odporúčania | | | |
|  | * Sprístupniť podklady, ktoré obsahujú vyhodnotenie doterajších výsledkov projektu, plán MIRRI SR na spúšťanie služieb a zvyšovanie využívania platformy úradmi aj občanmi. * Pred vytvorením novej objednávky znížiť jednotkové ceny človekodní na úroveň dosiahnuteľnú vo verejnom obstarávaní (potenciálna úspora 0,09 mil. eur). Alternatívne preukázať hospodárnosť využitia interných kapacít pri súčasných jednotkových cenách. * Znížiť riziko nedostatočného využitia integračných rozhraní identifikovaním služieb, ktoré majú byť integrované a vyvolaných nákladov, pred vytvorením objednávky na tieto moduly. * Doplniť informácie k modulu asistovanej registrácii, najmä, kde budú zriadené centrá registrácie (organizácie aj lokality), ako budú zamestnanci motivovaní poskytovať tieto služby a či je reflektovaná zvýšená zaťaženosť týchto zamestnancov. | | |
|  | | | |
| Prílohy |  | | |
| Upozornenie | *Všetky sumy v hodnotení sú uvedené v eur s DPH v cenovej hladine aktuálneho kvartálu. Ekonomické hodnotenie MF SR má pre subjekty odporúčací charakter a negarantuje prostriedky z rozpočtu verejnej správy v hodnote investičného projektu. Rozhodnutie o realizácii projektu je v kompetencii jednotlivých ministrov.* | | |